# **DECIZIA ETAPEI DE ÎNCADRARE**

## NR. PROIECT din 05.06.2020.

Ca urmare a solicitării de emitere a acordului de mediu adresate de **C.N.A.I.R. – D.R.D.P Brașov**, cu sediul în mun. Braşov, str. Kogălniceanu, nr. 13, bl. C2, jud. Braşov, înregistrată la APM Harghita cu nr. 11078/20.12.2019, completată sub nr. 2800/27.03.2020, nr. 3648/05.05.2020, nr. 3697/06.05.2020, nr. 4013/19.05.2020, nr. 3865/13.05.2020, nr. 3917/14.05.2020, nr. 3906/14.05.2020, nr. 3819/11.05.2020, nr. 4238/28.05.2020, nr. 4347/02.06.2020, în baza:

**- Legii nr. 292/2018** privind evaluarea impactului anumitor proiecte publice şi private asupra mediului,

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 26.05.2020, că proiectul ***“ Lucrări de reparații pod pe DN 15 km 208+149 ”*** propus a fi amplasat în com. Corbu, sat. Corbu, jud Harghita, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

**a) proiectul se încadrează în prevederile Legi 292/2018, anexa nr. 2 pct. 10, lit. e coroborat cu pct. 13, lit. a.**

**b) Justificarea potrivit criteriilor prevăzute în anexa nr. 3**

**1. Caracteristicile proiectului:**

***a) dimensiunea și concepția întregului proiect:***

Drumul naţional DN15 Tg. Mureş- Bacău, traversează în com. Corbu, jud. Harghita, la km 208+149 râul Bistricioara, pe un pod din beton armat cu lungimea totală de 54.20 m. Partea carosabilă este de 8.20 m si două trotuare de 1.50m.

1. **Lucrări prevăzute la suprastructura podului**
2. Se deviază circulația rutieră pe o bandă de circulație pentru lucru pe jumătate de cale și se asigură semnalizarea lucrărilor (semnalizare semaforizată).
3. Se demolează consola parapetului pietonal.
4. Se desface imbrăcămintea căii pe o bandă de circulație.
5. Se demolează fâșiile cu goluri existente, pe jumătate din cale (5 bucati).
6. Se montează grinzile prefabricate cu lungimea de 12,00 m și înălțimea de 0,52 m. În total se vor monta cate 16 bucati grinzi, in două etape de câte 8 bucăți.
7. Se montează grinzile prefabricate cu lungimea de 18,00 m si înălțimea de 0,80 m. În total se vor monta câte 10 bucăți grinzi, in două etape de câte 5 bucăți.
8. Grinzile se montează pe banchetele de rezemare ale infrastructurilor, care au fost amenajate in prealabil, pe aparate din reazem noi, din neopren.
9. Se execută o placă de suprabetonare din beton armat C35/45 in conlucrare cu suprastructura din fâșii cu goluri existentă. Placa de suprabetonare va asigura un gabarit pentru partea carosabilă de 8,80 m si două trotuare de 1,70 m fiecare. Placa de suprabetonare se execută cu o grosime minimă de 15 cm si cu dever unic de 4.5% spre aval.
10. Se repetă aplicarea lucrărilor pe cealaltă jumătate din lățimea căii.
11. **Lucrări de reabilitare prevăzute la infrastructura podului**
    1. Se execută drumuri de acces in albie, prin fața pilelor (partea dinspre râu), astfel încât să se asigure accesul la fiecare pilă si culee.
    2. Se execută lucrări de reparații la nivelul elevației culeelor și pilelor:

3. Se execută lucrări de adaptare a banchetei de rezemare la nivelul tuturor infrastructurilor. Acestea se vor execută în trepte astfel încât rezemarea fâșiilor cu goluri să rezeme drept si cu pante transversale pentru evitarea stagnării eventualelor ape infiltrate. Toate banchetele de rezemare vor fi dotate cu dispozitive antiseismice si aparate de reazem din neopren. Betonul utilizat la lucrarile de adaptare a banchetelor, zidurile de garda si zidurile intoarse va fi de clasa C30/37, armat cu armătura BST 500S.

**C. Refacerea caii pe pod**

1. Se montează hidroizolația poliuretanică direct peste placa de suprabetonare.
2. Se execută un strat de protecție a hidroizolației din beton asfaltic BA8 in grosime de 3cm.
3. Se execută imbrăcămintea rutiera pe zona carosabilă dintr-un strat de BAP16 în grosime de 4 cm, peste care se dispune un strat de mixtură asfaltică din MAS16 in grosime de 4 cm.
4. Se montează dispozitivele de acoperire a rosturilor la capetele podului, deasupra culeelor.
5. Se montează parapetul de siguranță tip H4b, din oțel zincat.
6. Se montează parapetul pietonal, executat din profile metalice galvanizate, cu secțiune deschisă.
7. Se montează guri de scurgere pe trotuarul aval. Se vor monta 2 guri de scurgere tip T1G2 pe deschiderea centrală și câte o gură de scurgere tip T1G2 pe deschiderile marginale.
8. Se execută cordoanele de impermeabilizare, in lungul căii, dispozitivelor de acoperire a rosturilor si a gurilor de scurgere.

**D. Lucrări la rampe de acces**

1. Se execută dala de racordare cu lungimea de 4,0 m pe ambele rampe.
2. Racordarea podului cu terasamentele se realizează cu aripi din beton si zidărie din piatră la care se vor aplica lucrări de reparații cu mortare speciale, cămășuiri si realizare de console trotuar
3. Structura rutieră pe rampe va avea următoarea stratificație pe 25 m in spatele podului:

* geotextil cu rol anticontaminant;
* strat de formă din balast 10 cm
* strat de fundație din balast 30 cm;
* strat de balast stabilizat 25 cm;
* strat de geocompozit cu rol antifisura;
* strat de bază din AB31,5 – 10 cm;
* strat de legatură BAD22,4 – 6 cm;
* strat de uzură MAS16 – 4 cm.

1. Structura rutieră pe rampe in continuarea celor 25 m, modernizați, va avea următoarea alcătuire:
2. În continuare, structura rutieră pe rampe va avea următoarea stratificație:

* frezare structură rutieră existentă;
* strat de legătură BAD22,4 – 6 cm – grosimea medie pentru rectificare profil;
* strat de uzură MAS16 – 4 cm.

1. Montare parapet tip H4b.
2. Pe perioada execuției lucrărilor de reabilitare a structurii rutiere pe rampe de acces, circulaţia rutieră se poate desfăşura pe jumătate de cale cu măsuri de restricţie si semnalizare corespunzătoare.

**E. Lucrari in albie**

1. Albia se curață de depuneri aluvionare si de vegetație pe lungime de 50 m (masurați din axul podului) atât amonte cât si aval.

***b) cumularea cu alte proiecte existente și/sau aprobate:*** - nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* - nu este cazul.

***d) producţia de deşeuri:***

*Deşeurile municipale amestecate (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În perioada de realizare a investiției:*

*-emisii în aer: -* emisii de gaze de eşapament, şi utilaje - aceste emisii vor fi doar temporare

- *emisii în apă: -* execuția propriu-zisă a lucrărilor (lucrări de terasamente, manipularea și punerea în operă a materialelor de construcții: beton, piatră spartă, agregate etc.); - organizarea de șantier (pierderi accidentale de materiale, combustibil, uleiuri din utilajele șantierului); - traficul auto (manevrarea defectuoasă a autovehiculelor care transportă diverse materiale sau a utilajelor în apropierea cursurilor de apă) – *aceste emisii vor fi doar temporare.*

*-zgomot: -*generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei

- *protecția solului și subsolului:*- prin destinația lor, lucrările ce se vor efectua ,nu afectează solul din punct de vedere al poluării sau al modificării structurii acestuia. Pentru realizarea investiției se vor efectua săpături, dar nu se vor introduce substanţe poluante în sol şi nu se va modifica structura sau tipul solului.

*În timpul funcționării:*

*- emisii în apă*: - în timpul funcționării nu vor exista emisii în apă.

*- emisii în aer:* - în timpul funcționării nu vor exista emanații în aer.

*- zgomot: -* prin îmbunătăţirea condiţiilor de trafic se va reduce poluarea fonică.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice): -*  proiectul va influența pozitiv așezările umane.

1. **Amplasarea proiectului**

**a) utilizarea actuală și aprobată a terenului:** : teren în intravilanul comunei Corbu *conform Certificatului de urbanism nr. 26/10.10.2019 emis de Primăria Comunei Corbu, folosință actuală drum naţional DN 15..*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: - *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul nu se află în arii protejate*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: locală,o parte a intravilanul comunei Corbu, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

b) natura impactului: *impact pozitiv și negativ minor*.

c) natura transfrontieră a impactului: *nu este cazul.*

d) intensitatea și complexitatea impactului:mică*-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *- impact pe termen scurt, reversibil.*

g) cumularea impactului cu impactul altor proiecte existente și/sau aprobate: - Nu este cazul.

h) posibilitatea de reducere efectivă a impactului: *prin refacerea amplasamentelor afectate temporar de lucrările de construire*

**II. Motivele pe baza cărora s-a stabilit neefectuarea evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit neefectuarea evaluarea impactului asupra corpurilor de apă în conformitate cu adresa nr. 6728/14.05.2020 emisă de ABA Siret sunt:**

- conform Ord. MMP nr. 828/2019, anexa nr. 1.a, pct. h) privind procedura de evaluare a impactului asupra corpurilor de apă, reparațiile de poduri nu necesită elaborarea studiului de evaluare a impactului asupra corpurilor de apă (SEICA).

- a fost emis avizul de gospodărire a apelor nr. 102/09.06.2020 de către ABA Siret.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, a pierderilor de carburanţi de la mijloacele de transport şi de la utilajele folosite în timpul executării lucrărilor

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Respectarea condițiilor impuse de Avizul de gospodărire a apelor nr. 102/09.06.2020, emis de ABA Siret.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Respectarea Ordinului MMDD nr. 1.163 din 16 iulie 2007,privind aprobarea unor măsuri pentru îmbunătățirea soluțiilor tehnice de proiectare și de realizare a lucrărilor hidrotehnice de amenajare și reamenajare a cursurilor de apă, pentru atingerea obiectivelor de mediu din domeniul apelor

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare.

La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**DIRECTOR EXECUTIV,**

DOMOKOS László József

**ŞEF SERVICIU AAA, ȘEF SERV CFM,**

ing. BOTH Enikőing. SZABÓ Szilárd

**ÎNTOCMIT, ÎNTOCMIT,**

ing. Barabás Zoltán geogr. Mihály István